# Fortunato Mallimaci

Fortunato Mallimaci (Punta Alta, 8 d'abril de 1950) és un sociòleg argentí. Es va doctorar el 1988 en Sociologia per l'École des hautes études en sciences sociales (EHESS) de París. S'ha especialitzat en sociologia històrica del catolicisme, grups religiosos en sectors populars i pobresa i polítiques socials. Fou membre a partir del 2008 de la Comissió Provincial per la Memòria de Buenos Aires. El 2020 declarà com a testimoni en el judici pels crims de la Triple A a Bahía Blanca (Argentina).

## Trajectòria

Mallimaci va viure exiliat a França durant la dictadura militar de l'Argentina, temps durant el qual va obtenir el seu màster i doctorat en sociologia.
Va ser degà de la Facultat de Ciències Socials de la Universitat de Buenos Aires (UBA) i és professor titular de la Facultat de Ciències Socials d'aquesta universitat. Fou director del Centre Franco-argentí d'Alts Estudis de la UBA. Durant aquest càrrec va rebre el 2005 la distinció de cavaller de l'Orde de les Palmes Acadèmiques.
El 2008 va esdevenir membre de la Comissió Provincial per la Memòria de Buenos Aires, un organisme públic autònom que desenvolupa i duu a terme polítiques de drets humans i memòria històrica, en especial en allò referent amb el terrorisme d'estat. Aquesta tasca li va donar la perspectiva i coneixements necessaris com per ser testimoni en el judici que es va dur a terme contra els crims de l'Alianza Anticomunista Argentina (o Triple A argentina), organització terrorista para-policial anticomunista d'ultradreta de l'Argentina, gestada i dirigida per peronistes.
Va presidir, en dos períodes, l'Associació de Cientistes Socials de la Religió del Mercosur (ACSRM, Porto Alegre i Buenos Aires), entre 1994 i 1996, en què en fou el primer president, i entre 2009 i 2011. Des del 2014 és investigador superior del Consejo Nacional de Investigaciones Científicas y Técnicas (CONICET, Argentina) al Programa Societat, cultura i religió, des d'on coordina la recerca i estudis sobre sociologia i religió.

## Obres

Algunes de les seves obres són:
* El catolicismo integral en la Argentina 1930-1946. Biblos. 1988. ISBN 978-950-9316-39-3
* Guía de la diversidad religiosa de Buenos Aires. Biblos. 2003. ISBN 978-950-786-389-9
* Modernidad, religión y memoria. Colihue. 2008. ISBN 978-950-563-406-4 (obra col·lectiva)
* Atlas de las creencias religiosas en la Argentina. Biblos. 2012. ISBN 978-987-691-008-8
* La influencia de las religiones en el Estado y la Nación Argentina. Eudeba. 2012. ISBN 978-950-23-2095-3 (coautor)
* El mito de la Argentina laica. Catolicismo, política y Estado. Capital Intelectual. Buenos Aires, 2015. ISBN 978-987-614-479-7
* Ciencia de la sostenibilidad, pobreza y desarrollo en la Argentina del siglo XXI. Siglo XXI Editores. Buenos Aires, 2020 ISBN 9786070310997 (obra col·lectiva)

## Referències

* ↑ «El sociólogo puntaltense Fortunato Mallimaci presentó una nueva obra» (en castellà). El Rosalenio, 27-12-2018. [Consulta: 16 març 2023].
* 1 2 3 «Fortunato Mallimaci» (en castellà). Consejo Nacional de Investigaciones Científicas y Técnicas (CONICET). [Consulta: 15 març 2023].
* 1 2 «Juicio por los crímenes de la Triple A: Recuerdos del terror en Bahía Blanca | Declaró como testigo el sociólogo Fortunato Mallimaci» (en castellà). Página|12, 04-09-2020. [Consulta: 15 març 2023].
* ↑ «El hallazgo de nuevos archivos de la última dictadura militar en la AFI» (en castellà). Radio Nacional, 21-09-2020. [Consulta: 16 març 2023].
* ↑ «Nuevo director del Centro de Estudios Franco-Agentino» (en castellà). Universidad de Buenos Aires. Arxivat de l'original el 2023-03-16. [Consulta: 16 març 2023].
* ↑ «La República de Francia distinguió a la UBA en la persona del rector Guillermo Jaim Etcheverry y del director del Centro Franco Argentino de Altos Estudios, Fortunato Mallimaci» (en castellà). Universitat de Buenos Aires, 2005. Arxivat de l'original el 2023-03-10. [Consulta: 15 març 2023].
* ↑ «Historia» (en castellà). Comissió Provincial per la Memòria de Buenos Aires, 15-03-2012. [Consulta: 15 març 2023].
* ↑ «La bomba que mató a Alberto Villar, el comisario de la Policía Federal que Perón puso para “poner orden”» (en castellà). Infobae, 01-11-2022. [Consulta: 15 març 2023].
* ↑ «Nosotros | ACSRAL» (en castellà). Asociación de Ciencias Sociales de la Religión de la América Latina. [Consulta: 15 març 2023].
* ↑ «Datos académicos» (en castellà). CONICET | Buscador de Institutos y Recursos Humanos. [Consulta: 15 març 2023].
* ↑ Santoro, Sonia. «Ocho de cada diez católicos aprueban el aborto en alguno o todos los casos | Solo el 17 por ciento considera que la interrupción del embarazo debe estar prohibida siempre» (en castellà). Página|12, 10-12-2020. [Consulta: 15 març 2023].